รู้จัก Microsoft Viva ตัวช่วยที่จะเข้ามาเติมเต็มความสุขในการทำงาน ท่ามกลางโลกการทำงานที่กำลังเปลี่ยนแปลง
จากวันแรกที่โลกของเรารู้จักกับ โควิด 19 เมื่อประมาณ 2 ปีก่อนมาจนถึงวันนี้ ทำให้เราต้องทำงานแบบสลับไปมา ระหว่างการเข้าออฟฟิศ กับการทำงานที่บ้าน  และจากการกลายพันธุ์นับครั้งไม่ถ้วนของโควิด 19  ไม่ว่าจะเป็นสายพันธ์ุ Delta หรือล่าสุดอย่างสายพันธุ์ Omicron  เป็นสัญญาณบ่งบอกว่า เราไม่อาจคาดเดาได้เลยว่า เราจะสามารถกลับมาทำงานแบบปกติกันได้อีกครั้งเมื่อไร
24 ธ.ค. 2564

รู้จัก Microsoft Viva ตัวช่วยที่จะเข้ามาเติมเต็มความสุขในการทำงาน ท่ามกลางโลกการทำงานที่กำลังเปลี่ยนแปลง
Microsoft x ลงทุนแมน
จากวันแรกที่โลกของเรารู้จักกับ โควิด 19 เมื่อประมาณ 2 ปีก่อนมาจนถึงวันนี้ ทำให้เราต้องทำงานแบบสลับไปมา ระหว่างการเข้าออฟฟิศ กับการทำงานที่บ้าน
และจากการกลายพันธุ์นับครั้งไม่ถ้วนของโควิด 19 
ไม่ว่าจะเป็นสายพันธ์ุ Delta หรือล่าสุดอย่างสายพันธุ์ Omicron 
เป็นสัญญาณบ่งบอกว่า เราไม่อาจคาดเดาได้เลยว่า เราจะสามารถกลับมาทำงานแบบปกติกันได้อีกครั้งเมื่อไร
ทีนี้ เมื่อสถานการณ์บีบบังคับให้เราต้องทำงานที่บ้าน
ทำให้เราต้องมองหาเครื่องมือต่าง ๆ ที่เข้ามาช่วยให้การทำงานที่บ้านมีประสิทธิภาพมากขึ้น
ไม่ว่าจะเป็น การประชุมแบบวิดีโอคอลผ่านแพลตฟอร์มต่าง ๆ  
หรือการทำงานเอกสารร่วมกันผ่านคลาวด์
แต่แม้จะมีเครื่องมือเพียบพร้อมในการทำงานมากแค่ไหนก็ตาม 
กลับยังมีสิ่งหนึ่งที่ค่อย ๆ ลดลงไปโดยที่หลายคนแทบไม่รู้ตัว นั่นก็คือ “ความสุขในการทำงาน”
ซึ่งความสุขในการทำงานที่ลดลงนี้เอง คือหนึ่งในปัจจัยสำคัญที่ทำให้เกิดปรากฏการณ์ 
“The Great Resignation” หรือ การลาออกครั้งใหญ่
และเกิดขึ้นมาแล้วในประเทศสหรัฐอเมริกา และกำลังเกิดขึ้นในประเทศโซนยุโรป
ทำไมถึงเกิดเหตุการณ์แบบนี้ขึ้น ? แล้วเราจะแก้ปัญหานี้ได้อย่างไร ?
ลงทุนแมนจะเล่าให้ฟัง
ในเดือนกันยายนที่ผ่านมาพบว่า คนอเมริกัน 4.4 ล้านคน ลาออกจากงานที่ทำอยู่ ซึ่งถือเป็นตัวเลขที่สูงที่สุดในรอบ 20 ปีที่ผ่านมา
โดยหนึ่งในปัจจัยหลักที่ทำให้เกิดเหตุการณ์นี้ขึ้น คือ ความสุขในการทำงานที่หายไป
ซึ่งเกิดมาจากหลาย ๆ สาเหตุ เช่น การหมดไฟในงานที่ทำอยู่, การไม่มีความสมดุลระหว่างงานกับเวลาชีวิตส่วนตัว
และแน่นอนว่าด้วยระยะห่างที่มากขึ้น สิ่งที่หายไปคือ Human Touch หรือ การมีปฏิสัมพันธ์ระหว่างเพื่อนร่วมงานด้วยกัน
โดยจากการสำรวจ Work Trend Index ของไมโครซอฟท์ใน 31 ประเทศทั่วโลก 
พบว่าคนที่ทำงานแบบ WFH เกือบ 60% รู้สึกว่า
การทำงานร่วมกันแบบที่มี “Human Touch” ลดลงจากแต่ก่อน 
แม้จะมีการติดต่อสื่อสารกันในรูปแบบต่าง ๆ มากขึ้น เช่น การแช็ต หรือการวิดีโอคอลมากขึ้น
ซึ่งหากปล่อยให้เกิดเหตุการณ์แบบนี้ขึ้นในระยะยาว คงไม่ใช่เรื่องที่ดีแน่นอน
แล้วเราจะแก้ปัญหานี้ได้อย่างไร ? 
ทำอย่างไร จึงจะช่วยให้พนักงานมีความสุขในการทำงานมากขึ้น ในยุคที่ต้องทำงานแบบไฮบริด ?
หนึ่งในคำตอบของปัญหานี้คือ การใส่ใจกับ Employee Experience ให้มากขึ้น
และด้วยความเข้าใจในปัญหานี้ ทำให้ Microsoft ได้เปิดให้บริการ “Microsoft Viva” ซึ่งเป็นแพลตฟอร์มที่ทำงานร่วมกับ Microsoft Teams ที่เราคุ้นเคยกันดีอยู่แล้ว
และจะเข้ามาต่อยอดในการสร้าง Employee Experience ให้สมบูรณ์ไปอีกขั้น
โดย Microsoft Viva สามารถเข้ามาตอบโจทย์เรื่อง Employee Experience ได้ใน 5 ด้านที่สำคัญด้วยกัน
1. Communications ผ่าน Viva Connections
ช่วยให้พนักงานรู้ข่าวคราวความเคลื่อนไหวภายในองค์กร ร่วมพูดคุยและแชร์ความคิดเห็น และรวบรวมข้อมูลสำคัญในชีวิตพนักงานมาไว้ในที่เดียว เช่น วันลา, การเบิกจ่าย, บริการในองค์กร
นอกจากนี้ยังสามารถทำงานร่วมกับแอปพลิเคชันเดิมที่ฝ่าย HR ใช้อยู่แล้วได้ 
จึงทำให้ทำงานได้สะดวกสบาย และดูแลพนักงานได้อย่างง่ายดายและทั่วถึงมากยิ่งขึ้น
2. Knowledge และ Resources ผ่าน Viva Topics
 
ซึ่งเปรียบเสมือนแหล่งที่รวบรวมข้อมูลและแหล่งความรู้จากทั่วทั้งองค์กร
มาให้พนักงานค้นหาและค้นคว้าได้ง่ายยิ่งขึ้นโดยใช้ AI เป็นตัวช่วย
เช่น การหาความหมายของคำศัพท์เฉพาะที่เราใช้กันในแค่องค์กรของเรา, 
การค้นหาพนักงานที่มีความเชี่ยวชาญในแต่ละเรื่อง
ทำให้พนักงานเข้าถึงทรัพยากรต่าง ๆ ที่มีอยู่แล้วในองค์กรได้เต็มที่และราบรื่นยิ่งขึ้น
3. Learning ผ่าน Viva Learning
จากผลสำรวจของ LinkedIn ระบุว่าพนักงานกว่า 94% อาจเลือกอยู่กับองค์กรนั้นนานขึ้น ถ้าองค์กรมีการลงทุนกับการพัฒนาศักยภาพของพนักงาน
ซึ่ง Viva Learning เปรียบเสมือนศูนย์กลางของการเรียนรู้สามารถเข้ามาตอบโจทย์จุดนี้ได้
โดยมีการรวมคอนเทนต์และคอร์สเรียนจากหลายแพลตฟอร์ม เช่น LinkedIn Learning, Coursera มาเสิร์ฟเรื่องที่แต่ละคนอยากเรียนรู้ให้ถึงหน้าจอ
4. Insights ผ่าน Viva Insights
จะเข้ามาช่วยให้เราสามารถเข้าใจแนวทางการทำงานของแต่ละคนได้มากขึ้น ผ่านข้อมูลและสถิติในการทำงานต่าง ๆ 
เช่น เราใช้เวลาในการทำงานติดต่อกันกี่ชั่วโมงต่อวัน, ในหนึ่งสัปดาห์เราเข้าประชุมทั้งหมดกี่ครั้ง
ซึ่งเราสามารถใช้ข้อมูลตรงนี้ มาปรับแนวทางการทำงานของเราให้มีประสิทธิภาพมากขึ้น รวมถึงมีความสมดุลระหว่างการทำงานกับการใช้ชีวิตที่มากขึ้นด้วย
โดยฟีเจอร์ทั้งหมดนี้ สามารถเข้าถึงได้ผ่าน Microsoft Teams ที่เราคุ้นเคยกันดีอยู่แล้ว
เรียกได้ว่า Microsoft Viva ทำให้เครื่องมือต่าง ๆ ที่ใช้ในการทำงาน สามารถผสมผสานเข้ากับชีวิตการทำงานในแต่ละวันได้อย่างลงตัว
ในการที่จะทำให้องค์กรเดินไปข้างหน้าได้นั้น จะประกอบด้วยปัจจัยหลายส่วนด้วยกัน แต่ปฎิเสธไม่ได้เลยว่า พนักงานเองเป็นส่วนหนึ่งที่สำคัญ เปรียบเสมือนหัวใจหลักในการขับเคลื่อนองค์กร
ซึ่งพนักงานนั้น ต่างจากเครื่องจักรที่ต้องการ การดูแลเพียงแค่ภายนอก
แต่สำหรับพนักงาน ที่มีทั้งอารมณ์และความรู้สึก 
ทำให้ต้องการ “การดูแล” ทั้งภายนอกและภายใน 
ซึ่งหมายถึง สภาพจิตใจ, ความรู้สึกที่ได้ตื่นขึ้นมาทำงานในแต่ละวัน
หรือแม้แต่คุณภาพชีวิต และการสัมผัสได้ถึง “คุณค่า” ที่องค์กรมองเห็นในตัวพนักงาน
หากเราลองดูบริษัทระดับโลก สิ่งหนึ่งที่บริษัทเหล่านี้ให้ความสำคัญมากที่สุดเหมือน ๆ กันก็คือ “ความสุขของพนักงาน” ภายใต้แนวคิดที่ว่า หากสามารถทำให้พนักงานมีความสุขในทุก ๆ วันที่เข้ามาทำงาน ก็จะสามารถทำให้บริษัทเติบโตอย่างยั่งยืนได้ในระยะยาว
สุดท้ายแล้วอาจพูดได้ว่า ความสุขของพนักงาน เป็นหนึ่งปัจจัยสำคัญที่สามารถทำให้บริษัทเติบโตได้ นั่นเอง..
องค์กรไหนที่ต้องการสร้างความสุขให้กับพนักงานด้วยประสบการณ์ที่ดีกว่า สามารถสอบถามเกี่ยวกับ Microsoft Viva ได้ที่ โทร. 1800-012-821